ඔවුන් විදේශගතවීම මෙම පරීක්ෂණවලට බාධාවක්.ඇයට අධිකරණයේ අභිමතය පරිදි විදේශගතවීමට අවසර ලබා දීමට විරෝධයක් නොමැති බවට රහස් පොලිසියේ විශේෂ ඒකකයේ ස්ථානාධිපති රංජිත් මුණසිංහ මහතා වැඩිදුරටත් පැවසීය.ඇය වෙනුවෙන් පෙනී සිටි නීතිඥ ධර්මතිලක මහතා පැවසුවේ රහස් පොලිසියේ දැනුම්දීමකට අනුව ඉකුත් 21 වන දින පැය 10ක් ආසන්න කාලයක් ප්‍රකාශ ලබා දුන් බවය.නමුත් ඉකුත් (23) විදේශගතවීමට කටුනායක ගුවන්තොටුපළට ගිය අවස්ථාවේදී රහස් පොලිසිය තහනම් නියෝගයක් ඇති බව සඳහන් කරමින් විදේශගතවීම වැලැක්වූ බව පැවසීය.මේ වන තෙක් සිය සේවාදායිකාව සැකකාරියක ලෙස නම් කොට නැති බව පැවසූ නීතිඥවරයා එසේ තිබියදී ඇයගේ විදේශගතවීම තහනම් කිරීම ඇගේ මූලික අයිතිවාසිකම් උල්ලංඝනය කිරීමක් බව දැන්වීය.සැකකාරියක ලෙස නම් කර නැති අවස්ථාවකදී අධිකරණයට නියෝග නිකුත් කළ නොහැකි බව පැවසූ මහේස්ත්‍රාත්වරයා ස්වේච්ඡාවෙන් බැදුම්කරයක අස්සන් තබන්නේ නම් විදේශගතවීමට අවසර ලබා දෙන බව පැවසීය.මෙහිදී ඇය මෙම සිද්ධිය සම්බන්ධයෙන් සැකකාරියක වුවහොත් නැවත ඇය සොයා ගැනීමට අපහසු වන බැවින් කිසියම් බැදුම්කරයක් මත ඇය මුදා හරින ලෙසට පොලිස් අධිකාරි ශානි අබේසේකර මහතා පැවසීය.කරුණු සලකා බැලූ මහේස්ත්‍රාත්වරයා සාගරිකා දෙල්ගොඩ මහත්මියට ලක්ෂ 50ක පුද්ගලික බැදුම්කරයක අස්සන් තබා විදේශගතවීමට අවසර ලබා දුන්නේය..